b'\n_START_ARTICLE_\nXunantunich\n_START_PARAGRAPH_\nXunantunich je arheolo\xc5\xa1ko nalazi\xc5\xa1te iz doba civilizacije Maya. Nalazi se 13 km zapadno od San Ignacija u okrugu Cayo u Belizeu, u blizini granice s Gvatemalom. Udaljen je 130 km zapadno od Belize Cityja._NEWLINE_Ime "Xunantunich" zna\xc4\x8di "kamena \xc5\xbeena" na mayanskome jeziku. Kao i mnoga druga imena za mayanska nalazi\xc5\xa1ta, ime je modernoga porijekla, a staro ime se ne zna._NEWLINE_To je manje poznato arheolo\xc5\xa1ko nalazi\xc5\xa1te, koje se nalazi na vrhu brda na obalama rijeke Mopan, a bilo je va\xc5\xbeno sredi\xc5\xa1te u mayanskome klasi\xc4\x8dnome razdoblju. Jezgra mjesta zauzima oko 2,6 km\xc2\xb2 i sastoji se od niza od \xc5\xa1est trgova okru\xc5\xbeenih s vi\xc5\xa1e od 25 hramova i pala\xc4\x8da. Jedna od struktura, poznata kao piramida El Castillo druga je najvi\xc5\xa1a gra\xc4\x91evina u Belizeu s oko 40 metara visine. Najupe\xc4\x8datljivije obilje\xc5\xbeje su kamene rezbarije na obnovljenoj fasadi.'